CELEX: 22010D0050
Language: bg
Date: 2010-04-30 00:00:00
Title: Решение на Съвместния комитет на ЕИП № 50/2010 от 30 април 2010 година за изменение на приложение IX (Финансови услуги) и приложение XII (Свободно движение на капитал) към Споразумението за ЕИП

15.7.2010   
            
            
               BG
            
            
               Официален вестник на Европейския съюз
            
            
               L 181/18
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 50/2010
   от 30 април 2010 година
   за изменение на приложение IX (Финансови услуги) и приложение XII (Свободно движение на капитал) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение IX към Споразумението бе изменено с Решение на Съвместния комитет на ЕИП № 10/2010 от 29 януари 2010 г. (1)
               
            
         
               (2)
            
            
               Приложение XII към Споразумението бе изменено с Решение на Съвместния комитет на ЕИП № 43/2005 от 11 март 2005 г. (2)
               
            
         
               (3)
            
            
               Директива 2009/44/ЕО на Европейския парламент и на Съвета от 6 май 2009 г. за изменение на Директива 98/26/ЕО относно окончателността на сетълмента в платежните системи и в системите за сетълмент на ценни книжа и на Директива 2002/47/ЕО относно финансовите обезпечения по отношение на свързаните системи и вземанията по кредити (3) следва да бъде включена в Споразумението,
            
         РЕШИ:
   Член 1
   В точка 16б (Директива 98/26/ЕО на Европейския парламент и на Съвета) от приложение IX към Споразумението се поставя запетая и се добавя следният текст:
   „изменена със:
   
               —
            
            
               
                  32009 L 0044: Директива 2009/44/ЕО на Европейския парламент и на Съвета от 6 май 2009 г. (ОВ L 146, 10.6.2009 г., стр. 37).“
            
         Член 2
   В точка 4 (Директива 2002/47/ЕО на Европейския парламент и на Съвета) от приложение XII към Споразумението се поставя запетая и се добавя следният текст:
   „изменена със:
   
               —
            
            
               
                  32009 L 0044: Директива 2009/44/ЕО на Европейския парламент и на Съвета от 6 май 2009 г. (ОВ L 146, 10.6.2009 г., стр. 37).
            
         За целите на настоящото споразумение разпоредбите на директивата се четат със следното адаптиране:
   В член 1, параграф 4, буква в) думите „както е определено в член 1 и член 2, параграфи 2 и 3 от приложението към Препоръка 2003/361/ЕО на Комисията от 6 май 2003 г. относно определението на микро-, малки и средни предприятия“ не се прилагат.“
   Член 3
   Текстовете на Директива 2009/44/ЕО на исландски и норвежки език, които следва да се публикуват в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 1 май 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 30 април 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 101, 22.4.2010 г., стр. 19.
   
      (2)  ОВ L 198, 28.7.2005 г., стр. 45.
   
      (3)  ОВ L 146, 10.6.2009 г., стр. 37.
   
      (4)  С отбелязани конституционни изисквания.